Predkladacia správa

 	Vláda SR prijala 19. 04. 2001 uzn. č. 344 k návrhu na schválenie žiadosti vlády SR o poskytnutie pôžičky z Rozvojovej banky Rady Európy (ďalej len CEB) na realizáciu projektu MKKC. Uznesením vláda schválila žiadosť o pôžičku z CEB vo výške 137,150 mil. Sk a uložila ministrovi kultúry na krytie účasti štátu v predmetnom projekte viazať v rámci kapitoly MK SR v r. 2001-2003 prostriedky štátneho rozpočtu súhrnne vo výške 137,150 mil. SK a ďalších 32 mil. Sk na krytie výdavkov súvisiacich s DPH. Pôžička bola Administratívnou radou CEB schválená v dňoch 28.-29. 05. 2001 vo výške ekvivalentu 137,150 mil. Sk, na základe čoho bola podpísaná dňa 28.12.2001 Rámcová zmluva medzi SR a CEB. Na realizáciu projektu má konečný beneficient (UKB) k dispozícii 137,150 mil. Sk z úveru z CEB +137,150 mil. Sk a 32 mil. Sk zo štátneho rozpočtu, spolu 306,300 mil. Sk.

Investor rozčlenil celú stavbu MKKC na tri čiastkové stavby: 1. Kláštor klarisiek, 2. Palác Uhorskej kráľovskej komory a palác L. de Paulyho, 3. Podzemné sklady, Nové sklady,  Lisztov pavilón a Lisztova záhrada s primárnym zámerom umožniť ich postupnú kolaudáciu a odovzdávanie do užívania. Rozhodnutie o vytvorení stavby č. 3 bolo prijaté v priebehu projektových prác vzhľadom na  požiarne a bezpečnostné hľadiská a výsledky statických a pamiatkových výskumov, podľa ktorých bolo nutné pristúpiť k zmenám v pôvodnom lokalitnom programe stavby. Popri nepredvídaných technických rizikách na stavbe č. 2 celkový rozpočet stavby zvyšuje najmä výstavba nových Podzemných skladov, ktoré majú nahradiť z vyššie uvedených dôvodov zrušené skladové priestory v areáli knižnice. Bez výstavby Podzmených skladov by sa sa de facto zmenšila skladová kapacita UKB, čím by sa projekt MKKC minul účinkom. 
	
Vzhľadom ku skutočnosti, že zmluvou medzi SR a CEB sme zaviazaní pod sankčným postihom čerpať 20% nákladov projektu do konca septembra a pre uzatvorenie zmluvy s dodávateľom stavby je nevyhnutné schválenie upraveného rozpočtového nákladu stavby predkladáme materiál v zjednodušenom postupe.    			

Odhad dopadov na verejné financie

 	Materiál má zvýšený dopad na štátny rozpočet o 55 mil. Sk oproti schválenému projektu.